**Сабақтың тақырыбы: Сәбиге ат қою. «туралы» шылауын пайдалану. (А2)**

**Жаңа сөздермен танысыңыз:**

Азан шақыру-призыв к молитве

Есім-имя

Өзіндік-своеобразный

Мәселен-например

Болашақ-будущее

Ниет-пожелание

Ес-память

Құбыла-Кааба*(мусульманская святыня в Мекке)*

Дұға-молитва

Қалау-желание

Жүздесу-встреча

**Аударыңыз:**

Как ваше имя? В будущем он хочет стать врачем. Я незнаю его имени.Все по вашему желанию.

Кем ты хочешь быть в будущем? Они пошли на втречу с одноклассниками.У нее своеобразная красота.

**Мәтінмен танысыңыз:**

**Азан шақырып ат қою**

Халқымызда сәбиге есім беру рәсіміне қатысты өзіндік дәстүрі бар. Мәселен, азан шақырып, ат қояр кезде кішкене сәби болашақта сыйлы, құрметті, үлкен азамат болсын деген ниетпен ырым етіп, сәбидің ата- анасы жасы үлкен, сыйлы адамға қолқа салады. Жақындар жиналып, ат қоятын адам сәбиді қолына алып,«Аллаһу әкбар» деп азан шақырып, сәбидің оң құлағына есімін үш рет қайталап айтады. Бұл баланың есінде сол есім қалсын, құлағына сіңсін деген ниетпен жасалады. Әкесі өзі азан шақыра алмайтын болса, имам-молдаларды шақырып, баланың басын құбылаға қаратып, оң құлағына азанын айтып, ата-анасы таңдап қойған есімді үш мәрте айқайлап айтатын болған.

Рәсім аяқталған соң дұға оқылып, қатысқан туысқандары нәрестеге, оның ата-анасы мен туысқандарына ақ тілектерін айтып, үлкендер бата берген. Ат қою рәсімі аяқталған соң, ат қоюшы ата-ананың қалауымен сәбидің бетін ашып, көпшілікке көрсетеді. Бұл аты қойылған баланың елімен алғашқы жүздесуі деп есептелген.

Бүгінгі сабақта біз «туралы,жайлы,жайында,жөнінде » септеуліктерін қайталаймыз.

Кестемен танысыңыз:

|  |  |  |  |
| --- | --- | --- | --- |
| Септеуліктер | туралы,  жайлы  жайында,  жөнінде | о, об | сен туралы – о тебе     кім туралы? – о ком?     сурет жайында – о картине     тамақ жөнінде – о еде |

Сұрақтарға жазбаша жауап беріңіз:

1. Сіз «Сәбиге ат қою»дәстүрі туралы не білесіз?
2. Сіздің атыңыз қандай мағынаны білдіреді? Ол жайлы не білесіз?
3. Септеуліктер жайында не білесіздер?
4. Өз досыңыз туралы не айта аласыз?